b'\n_START_ARTICLE_\nTilka Blaha\n_START_SECTION_\n\xc5\xbdivljenje in delo\n_START_PARAGRAPH_\nNarodnoosvobodilni borbi se je pridru\xc5\xbeila 1943, ko je postala tudi \xc4\x8dlanica Skoja in kasneje Komunisti\xc4\x8dne partije Slovenije. Leta 1944 jo je gestapo aretiral in poslana je bila v tabori\xc5\xa1\xc4\x8de Aichach v Tretji rajh. Po koncu vojne je delala na podro\xc4\x8dju ljudske oblasti, bila je \xc4\x8dlanica centralnega komiteja Ljudske mladine Slovenije (1947-1956) odgovorna za delo osnovno\xc5\xa1olske in srednje\xc5\xa1olske mladine. Diplomirala je 1964 na ljubljanski Visoki politi\xc4\x8dni \xc5\xa1oli. Kot diplomirana politologinja je delovala v Zvezi Svobod in prosvetnih dru\xc5\xa1tev Slovenije, v sindikatih in Zvezi delavskih univerz Slovenije in se ukvarjala z izobra\xc5\xbeevanjem in kulturo delavcev, prou\xc4\x8devala motiviranost za usposabljanje ob delu in o tem pisala. Kot podpredsednica Republi\xc5\xa1ke konference SZDL (Socialisti\xc4\x8dne zveze delovnega ljudstva Slovenije) (1979-1983) se je najve\xc4\x8d posve\xc4\x8dala dru\xc5\xbebenoekonomskemu in politi\xc4\x8dnemu polo\xc5\xbeaju kmetov in delavk v tovarnah. Prejela je \xc5\xbdagarjevo nagrado.'